ضجة واسعة نايضة في الكويت بعدما حط شخص إعلان عن مسابقة لأجمل رجلين ديال النساء، وقال أن صاحبة أجمل تصويرة غادي تربح خلخال ديال الذهب. مول المسابقة حط فيديو كيدوي فيه وقال أنه وصلوه كثر من 1500 صورة ديال نساء بغاو يشاركو في المسابقة ويربحو. صاحب المسابقة شرط على الفائزة تصور الخلخال في رجلها باش يأكد لمتابعيه أن المسابقة حقيقية وماشي كذوب. وكتب حساب “ديوان الكويت” نقلا على محامون أن هادشي لي دار صاحب المسابقة هو مخالف للآداب، وغادي توجه ليه تهمة سوء استخدام وسيلة اتصال والعقوبة كتوصل لـ 5 سنوات ديال الحبس، وأكد أن الفتيات المشاركات غاديات يكونو جزء من الجريمة. 
مسابقة أجمل رجلين ديال العيالات منوضة حالة.. ومولاها كيتسناه 5 سنين ديال الحبس